Sakpas-Sake: Stakings, bier en lone | Netwerk24
Deur Elvira Wood 08 Augustus 2018 07:45
Daar is 'n goeie kans jou bier kan duurder word, maar hoekom?
As daar nou een ding is wat vakbonde die harnas injaag, dan is dit maatskappye wat aankondig hulle gaan herstruktureer en hul arbeidsmag afskaal.
Dit is dan ook geen wonder dat die vakbond Amcu die josie in is oor Impala Platinum se planne nie.
1. Amcu: ‘Ons sal staak oor afleggings by Implats’
2. Minimum loon nog ’n stap nader aan realiteit
Die instel van ’n nasionale minimum loon is ’n stappie nader aan die werklikheid nadat die Nasionale Raad van Provinsies (NRP) se gekose komitee oor ekonomiese en sakeontwikkeling ook die wetgewing goedgekeur het wat dit moontlik maak.
Dit kom nadat die portefeuljekomitee oor arbeid in die parlement vroeër vanjaar reeds die wetgewing goedgekeur het.
3. Jou bier word dalk duurder, en dís waarom
Die prys van jou ingevoerde bier gaan dalk deur die hittegolf in Europa beïnvloed word.
Dis omdat die gars, waarvan mout vir bier gemaak word, verskroei het op landerye in Noord-Europa, wat dalk tot ’n tekort aan mout gaan lei.
4. Sitrus skitter vir SA, Kaapse ekonomie
As die Wes-Kaap ’n land was, sou dit die wêreld se vyfde grootste sitrusuitvoerder gewees het.
As land is Suid-Afrika die tweede grootste uitvoerder ter wêreld van dié vrugtegroep, ná Spanje.
Suid-Afrika lewer 10% van die sitrus op die internasionale mark en die Wes-Kaap voer 62% hiervan uit, volgens ’n verklaring van die Wes-Kaapse departement van ekonomiese geleenthede.
5. Is die nuwe Fitbit vir kinders die moeite werd?
Fitbit het in Junie bekend gemaak hy stel nou sy visier op die jonger generasie. Dié gewilde skepper van fiksheidsbandjies het sy eerste toestel spesiaal vir kinders bekend gestel.
Die Kamer van Koophandel en Nywerheid (Sacci) reik sy indeks van sakevertroue vir Julie uit.
Glencore, Mpact en Quilter reik hul halfjaarresultate uit.
Quilter is Old Mutual se Britse welvaartbestuursfirma.
Meer oor: Implats | Amcu | Fitbit | Stakings | Bier